**МОТИВИ**

## към Проект за изменение на Наредба за определянето и администрирането на местните такси и цени на услуги

(приета от Общински съвет – Сандански, с Решение №48 от 12.03.2008 г., изменена с Решение 124 от 24 септември 2008 г., изменена с Решение 165 от 18 ноември 2008 г.,

изменена с Решение 1 от 15 януари 2009 г., изменена с Решение 4 от 22 януари 2009 г.,

изменена с Решение 96 от 30 април 2009 г., изменена с Решение 123 от 30 юни 2009 г. изменена с Решение 187 от 22 октомври 2009 г., изменена с Решение 240 от 18 декември 2009 г., изменена с Решение 8 от 20 януари 2010 г. , изменена с Решение 9 от 20 януари 2010 г., изменена с Решение 58 от 29 април 2010 г., изменена с Решение 121 от 24 юни 2010 г., изменена с Решение 206 от 21 октомври 2010 г. , изменена с Решение 254 от 28 декември 2010 г., изменена с Решение 32 от 17 февруари 2011 г., изменена с Решение 53 от 24 март 2011 г. , изменена с Решение 56 от 20 февруари 2012 г., изменена с Решение 57 от 20 февруари 2012 г. , изменена с Решение 87 от 29 март 2012 г., изменена с Решение 161 от 30 май 2012 г. , изменена с Решение 221 от 27 юли 2012г., изменена с Решение 226 от 25 юли 2012 г., изменена с Решение 368 от 29 ноември 2012 г.(върнато за ново разглеждане Решение 58 от 20.02.2013), изменена с Решение 85 от 28 март 2013 г., изменена с Решение 177 от 30 май 2013 г., изменена с Решение 413 от 19 декември 2013 г., изменена с Решение 270 от 25 септември 2014 г.,

изменена с Решение № 322 от 27 ноември 2014 г., изменена с Решение № 43 от 12 февруари 2015 г., Изменена с Решение №184 от 21.04.2016 г.)

**Причините, които налагат приемането на изменения и целите, които те си поставят**

* Изменения свързани местни такси и цени за услуги в детски градини

В периода на оценка на действащите местни такси и цени за услуги в контекста на обсъждане на техните размери за 2017 г. по отношение на детските градини бяха поканени съответните ръководства на тези институции.

След проведено обсъждане с директорите на детските градини, както и направените изводи от ползваните към момента преференции от родителите, чийто деца посещават детските ясли и градини на територията на общината бе намерено за необходимо да се извършат известни промени в по-горните, както и включване на нови клаузи, които да подобрят възможностите за работа в детските заведения и да подобрят действащите общинска разпоредба.

* Изменения свързани с такса битови отпадъци

Размерът на таксата за битови отпадъци се определя по реда на чл. 66 от Закона за местните данъци и такси (ЗМДТ) за всяка услуга поотделно – сметосъбиране и сметоизвозване; поддържане на чистота на териториите за обществено ползване; обезвреждане на отпадъците в депа или други съоръжения.

Разпоредбата на чл. 67 на Закона за местните данъци и такси, установява три начина за определяне на размера на такса битови отпадъци: в съответствие с количеството, на ползвател или пропорционално върху основа, определена от общинския съвет.

Във връзка с разработване на проект на Закон за изменение и допълнение на Закона за местните данъци и такси, в частта за таксата за битови отпадъци, към настоящия момент не е постигнат приемлив компромис за всички заинтересовани страни. Поради това проект на Закон за изменение и допълнение на Закона за местните данъци и такси, касаещ таксата за битови отпадъци, както и методика за изготвяне на план-сметка, които да бъдат подкрепени от всички участници от междуведомствената експертна работна група, не могат да бъдат предложени на този етап. Във връзка с това е предложена промяна на срока за влизането в сила на измененията на чл. 66 и 67 от Закона за местните данъци и такси, който се предлага да бъде 1 януари 2018 г., а срокът за разработването на методиката е предложено да бъде до 31 март 2017 г.

Към момента, няма изготвена и приета от Министерски съвет методика, която да дава насоки за формиране на такса битови отпадъци, в изпълнение на разпоредбите на чл.66 и чл.67 от Закона за управление на отпадъците.

Изследвайки възможностите за прилагане на различните способи за определяне на такса битови отпадъци за жилищните имоти на граждани и предприятия на територията на Община Сандански, се налага изводът, че изчисляването на таксата, съобразно количеството на този етап е неприложимо. Преобладаващата част от имотите са разположени в многоетажни сгради и създаването на условия за установяване на количеството битови отпадъци генерирани от всеки имот по отделно е свързано със значителни разходи за цялостна технологична промяна и администриране, както и за провеждане на ефективен контрол.

На основание гореизложеното община Сандански в Наредбата за определянето и администрирането на местните такси и цени на услуги на територията на Община Сандански не предвижда изменение в начина на определяне на таксата за битови отпадъци през 2017 г.:

И за трите компонента (сметосъбиране; депониране; почистване на територии за обществено ползване) се изчислява:

за жилищни имоти

* в промил, пропорционално върху данъчната оценка на жилищния имот на собственика

за нежилищни имоти

* в промил, пропорционално върху отчетната стойност на активите (земя и сгради) и зоните в града и общината. за предприятия

Отчисленията по чл.64, ал.1 от ЗУО считано от 01.01.2017 г. се определят в размер на 47.00 лв. на основание Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци.

Отчисленията по чл.60 от ЗУО (за рекултивация и следексплоатационни грижи), считано от 01.01.2017 г. се определят в размер на 3.27 лв. на основание Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци.

Размерът на отчисленията посочени по-горе е скочил от 2012 г. в няколко пъти. Същевременно размера на такса „битови отпадъци” не е променян от 2012 г., и не отчита този значителен ръст на отчисленията, които община Сандански следва да прави за 1 тон депониран отпадък – 50,27 лв. на тон за 2017 г.

Във връзка с това, се предлагат и настоящите промени в Приложение Такса за битови отпадъци по населени места за 2017 г. към Наредбата за определянето и администрирането на местните такси и цени на услуги.

* Промени Глава първа Общи положения, Раздел I Определяне на размера на общинските такси и цени на услуги

Предвидените промени в Глава първа Общи положения, Раздел I Определяне на размера на общинските такси и цени на услуги и отпадането на ал. 5 и ал.6 от член 10 е по законосъобразност и получени определение на съдебни органи, по сходни текстове на наредби в други общини в Република България